देश की शासन व्यवस्था में भ्रष्टाचार के कीटाणु स्वाधीनता प्राप्ति के तुरंत बाद ही प्रवेश कर गए थे। वर्ष 1950 में केंद्र सरकार ने प्रख्यात नौकरशाह एडी गोरवाला को शासन-व्यवस्था में सुधार के लिए सुझाव देने को कहा था। एक साल बाद अपनी रिपोर्ट में उन्होंने दो कड़वी टिप्पणियां कीं कि नेहरू मंत्रिमंडल के कुछ भ्रष्ट मंत्रियों के बारे में आम जानकारी है, और यह कि सरकार इन मंत्रियों का गलत ढंग से बचाव करती है।